**Jačanje otpornosti starijih osoba i osoba sa invaliditetom tokom COVID-19 i budućih katastrofa**

**Standardne operativne procedure za finansiranje mikro-grantova**

1. Definicije

* **Partneri** u projektu su Crveni krst Srbije, Austrijski Crveni krst, Albanski crveni krst, Albansko udruženje gerijatara i gerontologa, Društvo Crvenog krsta Bosne i Hercegovine, Udruženje za pomoć i razvoj HAJDE, Crveni krst Crne Gore, Savez slijepih Crne Gore, Crveni krst Republike Severne Makedonije, Udruženje Humanost, Caritas Kosova, Nacionalna organizacija osoba sa invaliditetom Srbije, SeConS grupa za razvojnu inicijativu, AGE Platform Europe i European Disability Forum
* **Treće strane** mogu biti organizacije civilnog društva, članice postojećih mreža organizacija civilnog društva u državama u projektu, ili druge organizacije, aktivističke grupe i registrovane lokalne organizacije starijih i one koje radije sa starijima. Treće strane će biti Izvođači projekata

1. Uvod

Ovaj dokument pojašnjava procedure i pravila za partnere i treće strane/ primaoce finansijskih sredstava u okviru projekta „Jačanje otpornosti starijih osoba i osoba sa invaliditetom tokom COVID-19 i budućih katastrofa“ koji finansira Evropska unija. U okviru projekta predviđena je finansijska podrška lokalnim organizacijama civilnog društva u šest teritorija u kojima se projekat izvodi. Većina njih biće članice postojećih mreža za zagovaranje.

1. Ciljevi i rezultati

Finansijska podrška se daje da bi se postiglo sledeće:

* Organizacije civilnog društva (OCD) će uvećati svoj kapacitet da uspešno izvode aktivnosti vezane za bolje socijalno uključivanje starijih na nivou zajednice
* OCD će povećati svoj kapacitet da perspektive starijih osoba prenesu kreatorima lokalnih politika i akcionih planova a kroz dijalog više zainteresovanih strana
* OCD će povećati svoj kapacitet da organizuju aktivnosti koje doprinose višem nivou aktivnosti i boljoj socijalnoj inkluziji starijih osoba
* OCD će povećati svoj kapacitet za zagovaranje zasnovano na proverljivim činjenicama
* OCD će povećati svoj kapacitet za podizanje svesti i davanje obuke na teme relevantne za starije

1. Tipovi aktivnosti koje će dobiti finansijsku podršku:

* Zagovaračke inicijative vezane za lokalne javne politike
* Pružanje osnovnih volonterskih usluga malog obima za starije osobe i osobe sa invaliditetom koje se mogu testirati i zatim dalje zagovarati (npr. aktivnosti podrške vezane za udaljena, ruralnih i teško dostupna područja)
* Priprema materijala za lokalni i nacionalni dijalog o javnoj politici, podizanje javne svesti i edukacija
* Podizanje svesti i edukativne aktivnosti na temu socijalne inkluzije starijih osoba i osoba sa invaliditetom, aktivnog starenja, volontiranja
* Inicijative za neformalno obrazovanje/celoživotno učenje u lokalnim zajednicama
* Kulturne aktivnosti uz učešće starijih osoba i osoba sa invaliditetom
* Prilagođavanje društvenog okruženja koje nije dostupno osobama sa invaliditetom kako bi se podržalo njihovo uključivanje na nivou zajednice

1. Tipovi osoba ili organizacija civilnog društva koji se kvalifikuju za dobijanje sredstava:

Organizacije civilnog društva koje su članice postojećih mreža organizacija koje rade sa starijima ili osobama sa invaliditetom; registrovane lokalne organizacije starijih osoba; druge registrovane organizacije starijih osoba na lokalnom nivou koje se bave javnim zagovaranjem i socijalnom inkluzijom. Po uputstvu donatora, lokalni ogranci Crvenog krsta ne mogu konkurisati za ova sredstva u državama gde je glavni nosilac projekta Crveni krst.

1. Kriterijum za odabir organizacija (Izvođača)

* Budžet je u okviru zadatih parametara
* Aktivnosti su jasno formulisane i koherentne, usmerene ka dosezanju opisanog rezultata
* Organizacija koja konkuriše će, u idealnom slučaju obezbediti i deo svojih resursa, kao što su prostorije, oprema, potrošni materijal, ljudski resursi kao i drugi izvori finansiranja
* Organizacija koja konkuriše ima kapacitet da sprovede planirane aktivnosti i priprema finansijske i narativne izveštaje (a što se reflektuje u kvalitetu njihovog projektnog predloga, dodatnih dokumenata i podnesenog budžeta)
* Biće razmatrani samo oni predlozi koji su podneseni u formularima dobijenim od Principala
* Organizacija koja konkuriše za sredstva mora obezbediti transparentnost i pouzdanost (kroz stavljanje na raspolaganje svih dokumenata i informacija koje svedoče o njenim kapacitetima)

1. Kriterijumi za određivanje tačnog maksimuma dodeljenih sredstava

* Određen je minimum i maksimum sredstava koja se mogu dodeliti kroz mikro-grant. Mikro projekti ne mogu imati budžet manji od 2000 Evra niti veći od 5.700.
* Svaki projektni predlog mora uključivati i detaljan budžet na osnovu koga će biti dodeljivana sredstva; tokom procedure odabira projekata posebna će pažnja biti posvećena efikasnosti korišćenja budžetiranih sredstava.
* Sledeći troškovi se neće smatrati prihvatljivim: kupovina veće opreme, gradnja ili rekonstrukcija prostorija

Maksimalni iznos koji se može dodeliti jednom Izvođaču je 5.700 Evra. Organizacije mogu konkurisati sa više projektnih predloga ali samo jedan od njih može biti finansijski podržan za jednu organizaciju.

1. Operativne procedure
2. Nadgledanje

Partneri su odgovorni za finansiranje mikro-grantova u svojim državama. Aktivnosti i budžeti za mikro-grantove specifikovani su u sekciji 10 ovog dokumenta

1. Poziv na tender

Na osnovu ovih dokumenata Partneri pripremaju poziv na tender (Aneks A) i aplikacioni formular za mikro-projekte (Aneks B), sledeći druge postojeće formulare (videti ostale anekse).

Partneri će poslati kompletiran formular „Poziv na tender“ i aplikacioni formular za mikro-projekte, kao i formular za budžet svojim partnerima iz nacionalne mreže putem elektronske pošte. Pored toga, tender će biti objavljen na sajtu nacionalne mreže kao i na sajtu projekta Inicijativa za socijalno uključivanje starijih osoba sa jasno navedenim rokovima.

1. Podnošenje prijava

Aplikanti imaju rok do 15. septembra 2022. godine da popune i dostave aplikacioni formular. Popunjen aplikacioni formular treba da sadrži detaljan opis planirane akcije, budžet, detaljan plan rada i opis kapaciteta koje organizacija ima za sprovođenje ove akcije kao i sopstvenih resursa koji će biti korišćeni – prostorija, opreme, potrošnog materijala, ljudskih resursa i drugih izvora finansiranja.

Dalje, sledeći dokumenti moraju biti poslati zajedno sa prijavom:

* Dokumenti koji potvrđuju pravni status aplikanta:
  + Izvod iz APR-a koji potvrđuje status
* Dokumenti koji potvrđuju finansijske kapacitete
  + Godišnji finansijski izveštaj/ završni račun za poslednje dve godine
  + Potvrda da račun organizacije nije bio u blokadi poslednje dve godine

1. Ocenjivanje prijava, dodeljivanje sredstava
2. Nakon što istekne rok za prijem prijava i prijave budu prikupljene, tenderska komisija Partnera će oceniti pristigle prijave korišćenjem formulara za evaluaciju (Aneks D) i napraviti listu predloženih kandidata
3. Finalna selekcija je dužnost komisije na nivou projekta TASIOP čiji su članovi: koordinator projekta, konsultant iz Austrijskog Crvenog krsta kao i koordinatori projekata iz svih država u projektu. Procedura mora biti zabeležena putem formulara za evaluaciju a moraju se navesti i jasni razlozi za sve donesene odluke. Komisija mora da potpiše kompletiran formular za evaluaciju.
4. Procedura dodeljivanja sredstava

Nakon što se zajednički odabere Izvođač, Partner će sve koji su aplicirali o rezultatima tendera obavestiti elektronskom poštom. Partner i odabrani izvođači moraju potpisati ugovore urađene po uzoru na formular iz aneksa D.

1. Implementacija

Odabrani izvođač će sprovoditi aktivnosti za koje su obezbeđena sredstva kroz mikro-grant.

1. Monitoring

Partner mora redovno nadzirati sprovođenje aktivnosti od strane izvođača

1. Izveštavanje

Izvođač šalje izveštaje Nacionalnom koordinatoru Principala.

Finansijski izveštaji se pišu u odnosu na odobreni budžet. Troškovi će biti navedeni uz potrebnu dokaznu dokumentaciju onako kako je to uređeno ugovorom.

Pored finansijskog izveštaja, izvođač će dostaviti i narativni izveštaj u kome će opisati sprovedne aktivnosti, ali i istaći najveće uspehe i najveće izazove. Obrazac za narativni izveštaj je u Aneksu E.

1. Dokumenti potrebni za izveštaj koji Partner šalje koordinatoru TASIOP projekta

* Rezime narativnih izveštaja će biti dostavljen u mesečnim izveštajima na engleskom a sveobuhvatan narativni izveštaj dostavljen za godišnji i finalni projektni izveštaj.
* Kopije narativnih izveštaja koje su napisale Treće strane
* Finansijski izveštaj će biti deo finansijskog izveštaja o stvarnim troškovima koji se šalje Crvenom krstu Srbije.
* Sva finansijska dokumentacija, uključujući dokumenta za pravdanje troškova, dostavlja se u kopijama, u skladu sa ugovorom sklopljenim sa Izvođačem: izvodi iz banke, fakture, priznanice, ugovori, potvrde o oslobađanju od PDV-a. Svaka od kopija treba da ima kratko objašnjenje na engleskom ispisano čitko rukom a kojim se pojašnjava o kakvom se trošku radi i on vezuje za budžetsku liniju.
* Kopija ugovora koji su potpisale obe strane (Principal i Izvođač)

1. Primeri predloženih aktivnosti

|  |  |
| --- | --- |
| 1. Naziv aktivnosti | Digitalna inkluzija/ Obuka za korišćenje informacionih tehnologija za starije |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Organizovanje serije edukativnih radionica koje će pomoći starijim osobama da razumeju dostupnu informacionu tehnologiju. Aktivnosti će biti koordinirane sa lokalnim javnim i privatnim službama uz podsticaj da one svoje digitalne sadržaje (na primer sajtovi opštinske administracije, lokalnog Centra za socijalni rad, doma zdravlja, ustanove za pružanje nege, lokalnih medija) prilagode i starijim korisnicima i učine ih njima dostupnijim. |
| 1. Očekivani rezultati | npr. Starije osobe koriste informacione tehnologije češće da bi pronašle informacije o uslugama, učestvovale u životu zajednice, kao i da bi svojim vršnjacima pomogli u sticaju potrebnih znanja i veština da mogu i sami to da rade. Digitalni sadržaji lokalnih ustanova i pružalaca usluga su pristupačniji za starije osobe. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Edukativne radionice za starije osobe |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Organizovanje redovnih edukativnih radionica za starije, na različite teme vezane za olakšavanje društvene participacije. Radionice će biti bazirane na ekspertizi različitih profesionalaca koji će se baviti različitim temama (na primer kreativno pisanje, slikanje, grnčarstvo, kuvanje...) kao i na radu starijih osoba koje su već prošle edukaciju a koje će pomagati kao fasilitatori. Znanje koje stariji dobiju kroz ove radionice će zatim biti primenjeno za započinjanje malih poslovnih projekata u kojima će stariji organizovati izložbe/ prodavati svoje proizvode/ organizovati javne događaje na kojima će predstavljati svoj rad. |
| 1. Očekivani rezultati | npr. Starije osobe stiču nove veštine i znanja, aktivnije su i učestvuju u društvenom životu zajednice. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Lokalne kampanje podizanja svesti |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Organizovanje lokalnih kampanja podizanja svesti koje se sastoje od proizvodnje štampanog materijala, pojavljivanja u medijima, javnih događaja (panel-diskusije, ulični događaji, fokus na određene datume itd.), izložbi, pozorišnih predstava itd. a sa ciljem da se javnost informiše o nekom konkretnom pitanju koje je važno za starije, ili da se utiče na promenu percepcija starijih u društvu. |
| 1. Očekivani rezultati | npr. Razvijeni su materijali i pristupi visokog kvaliteta i sprovedene aktivnosti podizanja svesti koje ističu uspehe i kapacitete starijih osoba i/ ili probleme i potrebe starijih vezane za socijalnu inkluziju i učestvovanje. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Međugeneracijske radionice za transfer znanja |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Organizovanje stalnih međugeneracijskih radionica u saradnji sa lokalnim osnovnim i srednjim školama. Kroz ove redovne aktivnosti starije osobe će mlađe podučavati veštinama koje inače ne bi naučili (npr. kuvanje, ručni rad, pletenje itd.) ili im pomagati u prelaženju školskog gradiva/ pripremama za prijemne ispite, a mlađe će starijima pomagati oko veština vezanim za novije tehnologije – mobilni telefoni, korišćenje interneta, novih televizora, mašina za veš itd. |
| 1. Očekivani rezultati | npr. Razvijen je održiv, efikasan model za transfer veština i znanja koji će istovremeno spojiti starije i mlađe generacije, olakšati međusobno razumevanje i stvaranje socijalnih veza između generacija, a koji će biti moguće primeniti i na drugim mestima. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Unapređivanje transporta za starije u lokalnoj zajednici |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Identifikovanje kapaciteta zajednice da pruži strukturirane besplatne transportne opcije za starije a koje će im omogućiti da se slobodnije kreću unutar svoje zajednice. Ove transportne opcije će se oslanjati na lične kapacitete voljnih članova zajednice koji će svoje vreme i vozila staviti na raspolaganje starijim osobama u dogovorenim vremenskim periodima, za dogovorena odredišta a koja su u skladu sa već postojećim planovima pružalaca transportne usluge. |
| 1. Očekivani rezultati | npr. Starijim osobama je omogućeno da se slobodnije kreću u zajednici, zakazuju važne termine (na primer za lekarske preglede, ali i za privatne posete) i učestvuju u javnim događajima. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Davanje strukturirane podrške neformalnim pružaocima nege |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Povezivanje neformalnih pružalaca nege kako bi se olakšala razmena iskustava među njima, ali takođe i podstaklo uzajamno pomaganje, kroz savetovanje, usluge predaha itd. Strukturirane, redovne radionice za neformalne pružaoce nege će unaprediti njihovu psihološku otpornost i veštine i pomoći im da starijim osobama usluge pružaju na efikasnije načine, uvećavajući njihovu nezavisnost i zadovoljstvo pruženim uslugama. |
| 1. Očekivani rezultati | npr. Starije osobe dobijaju kvalitetnije, redovnije usluge neformalne nege koje izlaze u susret njihovim potrebama i povećavaju njihovu nezavisnost. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Lokalna mala privreda pruža podršku socijalnoj inkluziji starijih osoba |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Povezivanje nekoliko lokalnih kompanija kako bi pružile posebne usluge starijima – recimo nuđenje posebne povoljne cene za šoljicu kafe tokom određenih perioda u danu, oglašavanje ove usluge. |
| 1. Očekivani rezultati | npr. Starije osobe uvećavaju svoju participaciju u socijalnom životu zajednice kroz uklanjanje nekih od barijera koje sprečavaju njihovo učestvovanje i kroz promovisanje usluga koje su osetljive na životnu dob. |
| 1. Maksimalno dostupna sredstva | 5.700 Evra po aplikantu |

|  |  |
| --- | --- |
| 1. Naziv aktivnosti | Grupne vežbe za starije osobe |
| 1. Period implementacije | Oktobar 2022 – Jul 2023 |
| 1. Opis aktivnosti | npr. Strukturirane lagane grupne vežbe za starije na otvorenom ili u zatvorenom organizovane u regularnim intervalima tako da promovišu ne samo fizičko vežbanje već i zajedničke aktivnosti i timski duh. U vežbanje mogu biti uključena i mala deca što bi poduprlo međugeneracijsku solidarnost. Takođe, ovo može uključiti i zagovarački rad starijih osoba kojim bi tražili više javnih otvorenih prostora adekvatno opremljenih i namenjenih vežbanju. |
| 1. Očekivani rezultati | npr. Starije osobe su u boljoj fizičkoj kondiciji i razvile su zdrave obrasce ponašanja i rutine zajedno sa vršnjacima, izgradile su timski duh i bolje su povezane sa mlađim generacijama kroz zajedničko vežbanje. |
| 1. Maksimalno dostupna sredstva | 5.700 Evra po aplikantu |

1. Aneksi (formulari)

Aneks A: Aplikacioni formular za mikro-projekte

Aneks B: Budžet mikro-projekta

Aneks F: Poziv na tender